CELEX: 62014TA0739
Language: sl
Date: 2018-09-13 00:00:00
Title: Zadeva T-739/14: Sodba Splošnega sodišča z dne 13. septembra 2018 – PSC Prominvestbank/Svet (Skupna zunanja in varnostna politika – Omejevalni ukrepi zaradi delovanja Rusije, ki povzroča destabilizacijo razmer v Ukrajini – Vpis imena subjekta, ki obvladuje tožečo stranko, na seznam subjektov, za katere se uporabljajo omejevalni ukrepi – Obveznost obrazložitve – Očitna napaka pri presoji – Pravica do učinkovitega sodnega varstva – Zloraba pooblastil – Lastninska pravica – Svoboda gospodarske pobude – Enako obravnavanje)

29.10.2018   
            
            
               SL
            
            
               Uradni list Evropske unije
            
            
               C 392/18
            
         
      Sodba Splošnega sodišča z dne 13. septembra 2018 – PSC Prominvestbank/Svet
      (Zadeva T-739/14) (1)
      
      ((Skupna zunanja in varnostna politika - Omejevalni ukrepi zaradi delovanja Rusije, ki povzroča destabilizacijo razmer v Ukrajini - Vpis imena subjekta, ki obvladuje tožečo stranko, na seznam subjektov, za katere se uporabljajo omejevalni ukrepi - Obveznost obrazložitve - Očitna napaka pri presoji - Pravica do učinkovitega sodnega varstva - Zloraba pooblastil - Lastninska pravica - Svoboda gospodarske pobude - Enako obravnavanje))
      (2018/C 392/21)
      Jezik postopka: španščina
      
         Stranke
      
      
         Tožeča stranka: PSC Prominvestbank, Joint-Stock Commercial Industrial & Investment Bank (Kijev, Ukrajina) (zastopniki: J. M. Viñals Camallonga, J. L. Iriarte Ángel in L. Barriola Urruticoechea, odvetniki)
      
         Tožena stranka: Svet Evropske unije (zastopniki: sprva A. de Elera-San Miguel Hurtado in F. Florindo Gijón, nato F. Florindo Gijón, P. Mahnič Bruni in H. Marcos Fraile, agenti)
      
         Intervenientka v podporo tožene stranke: Evropska komisija (zastopniki: F. Castillo de la Torre, D. Gauci in S. Pardo Quintillán, agenti)
      
         Predmet
      
      Predlog na podlagi člena 263 PDEU za razglasitev delne ničnosti Sklepa Sveta 2014/512/SZVP z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL 2014, L 229, str. 13) v različici po spremembi s Sklepom Sveta 2014/659/SZVP z dne 8. septembra 2014 o spremembi Sklepa 2014/512/SZVP (UL 2014, L 271, str. 54) in Uredbe Sveta (EU) št. 833/2014 z dne 31. julija 2014 o omejevalnih ukrepih zaradi delovanja Rusije, ki povzroča destabilizacijo razmer v Ukrajini (UL 2014, L 229, str. 1) v različici po spremembi z Uredbo Sveta (EU) št. 960/2014 z dne 8. septembra 2014 o spremembi Uredbe (EU) št. 833/2014 (UL 2014, L 271, str. 3) v delu, v katerem se ti akti nanašajo na tožečo stranko.
      
         Izrek
      
      
                  1.
               
               
                  Tožba se zavrne.
               
            
                  2.
               
               
                  Družba PSC Prominvestbank, Joint-Stock Commercial Industrial & Investment Bank nosi svoje stroške in stroške, ki jih je priglasil Svet Evropske unije.
               
            
                  3.
               
               
                  Evropska komisija nosi svoje stroške.
               
            
         (1)  UL C 7, 12.1.2015.